**SYT 3404 Helsesykepleierfaglig tjenesteutøvelse**

**Arbeidskrav 3, 2. praksisperiode**

Refleksjonsnotat

God ammeveiledning forutsetter i tillegg til teoretisk forståelse, også kliniske ferdigheter som kun kan oppnås gjennom erfaring med praktisk ammeveiledning. I samarbeid med veileder på praksisstedet forbereder og gjennomføres to ammeveiledninger. Skjemaet for ammeobservasjon, som du har blitt kjent med i nettkurset AmmE-læringen, brukes for å gjennomføre en systematisk observasjon av amming.  Systematisk observasjon av amming er en arbeidsmetode som er anbefalt av Enhet for amming ved Folkehelseinstituttet med tanke på å finne årsaker til utfordringer, samt å kunne gi individuell ammeveiledning.

I etterkant skrives et refleksjonsnotat hva du observerte, samt vurderingene og veiledningen du gjorde på bakgrunn av observasjonene. Refleksjonsnotatet gjennomgås av student, praksisveileder og lærer på midtevalueringen.

**Formålet med arbeidskravet er:**å utvikle ferdigheter i ammeveiledning basert på systematisk ammeobservasjon

**Refleksjonsspørsmål du kan forberede deg på til midtevalueringen og mal for oppbygging av refleksjonsnotatet:**

* Hva skjedde? (fokus på den aktuelle situasjonen/handlingen)
* Hva tenkte du? Erfarte du? (reflekter over teorier, erfaringer, følelser og reaksjoner)
* Hva er viktig for deg i denne situasjonen? (verdier, prinsipper, prioriteringer som kan være styrende for yrkesutøvelsen)
* Hvordan ser du på denne situasjonen nå? Hva lærte du av denne situasjonen?

Det forventes at du viser til relevant litteratur i refleksjonsnotatet.

**Innlevering**

Individuell oppgave som skal leveres i Blackboard i forkant av midtevaluering i andre praksisperiode.

Omfang:1000 ord (+/-10%)

Skrifttype: Calibri 11 pkt.; linjeavstand 1.5 referansestil APA

NTNU sin forside

Arbeidskravet vurderes til godkjent/ikke godkjent